text: Gokstadskipið er eitt víkingaskip úr Noreg og varð funnið í 1880 í Gokstadsheygginum ella Kongaheygginum í Gokstad í Sandar í Sandefjørðinum, og er størsta víkingaskip, sum er funnið í Noreg. Hetta er eitt sokallaðað gravskip, men royndir og kanningar vísa at hetta er eitt serstakliga sjógott skip, sum kann sigla upp til 12 míl.
text: #000000
text: Skipið er súðubygt, har súðurnar verða klinkaðar við bátsnøglum. Skipið er 23,80 metrar langt og 5,10 metrar breitt og tílík skip vóru brúkt til kriggj, handil og fluttning kring øll norðurlond og á leiðir norðbúgvanna út í heimin. Skipið varð bygt til 32 róðursmenn og hevði eitt 110m2 stórt segl, sum kundi dríva skipið upp í 12 míl. Útfrá kanningararbeiði, sum hevur verið gjørt á Gokstadskipið, varð træið sum skipið er bygt úr høgt í 890 og varð bygt á døgum Haralds hins Hárfagra. Gokstadskipið kundi hava eina manning av 40 til 70 menn, treytað av hvat skipið skuldi brúkast til.
text: #000002
text: Skipið verður bygt úr danskari eik. Felagið hevur samband við Roskilde
  Vikingemuseum og privatar persónar, um at keypa tað neyðuga tilfarið til byggingina.
text: #000003
text: Seglið til skipið fer at verða gjørt úr føroyskari ull, ið er serliga væl egnað til endamálið. Eisini
  her er talan um eitt mentanarsøguligt samarbeiði, har arbeitt verður í tættum samarbeiði við
  felagið heimavirkis arbeiði í Føroyum. Í Suðuroynni er longu besti kunnleikin um ull og ullavirking, og eisini bestu amboðini.
text: #000004
text: Neystið verður bygt eftir gomlum norrønum byggihátti. Í samstarvi við fornfrøðingar, ið hava stóran kunnleika um víkingaøldina, verður bygt eitt neyst, sum í sniði liggur so nær sum gjørligt teimum neystum, ið víkingar brúktu, t.e. laðaðir grótveggir, tættir við mógvi og við flagtekju. Neystið verður húsið hjá víkingaskipinum og skal brúkast, fyrst og fremst, til tað endamálið.
  Tó verður talan um ein nútímans bygning við útgerð, sum ger, at húsið kann verða karmur um mentanarlig tiltøk. Har verða møguleikar fyri fyrilestrum, samkomum o.ø. Meðan skipið ikki er í neystinum (um summarið) og tá skipið er drigið upp (um
  veturin) fer skipið sjálvandi at verða ein miðdepil fyri vitjanum (skúlaflokkum, ferðandi o.ø.).
text: #000005
text: Á myndini sæst støðumynd av keiøkinum í Hovi við neystinum og støð, har skipið kann liggja.
text: #000006
text: Fyri at útvega skipinum naglar er avgjørt at innflyta jarn, men at tað verður smíðað á staðnum. Alvi og smiðja skal byggjast og verða virkið undir allari byggingini at nøkta tørvin eftir naglum. Jarnsmiðjan verður bygd sunnanvert Neystið. Ætlanin er eisini, at fólk kunnu ogna sær ein nagl, sum verður smíðaður á staðnum og at áhugaði kunnu taka lut í hesum arbeiði.
text: #000007